CELEX: 
Language: hr
Date: 2017-02-28 00:00:00
Title: DELEGIRANA UREDBA KOMISIJE (EU) …/... o klasifikaciji svojstava horizontalnog slijeganja i kratkoročne apsorpcije vode za na mjestu oblikovane toplinsko-izolacijske proizvode od celuloznog punila (LFCI) iz norme EN 15101-1 na temelju Uredbe (EU) br. 305/2011 Europskog parlamenta i Vijeća

OBRAZLOŽENJE
            
            
               1.KONTEKST DELEGIRANOG AKTA
            
            
               Uredbom (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ
                  1
                prihvaćaju se dvije glavne mogućnosti za utvrđivanje razreda svojstva u odnosu na bitne značajke građevnih proizvoda. U skladu s člankom 27. stavkom 1. i člankom 60. točkom (f) to se može učiniti delegiranim aktima Komisije, a člankom 27. stavkom 2. u tu je svrhu dopuštena upotreba usklađenih normi na temelju revidiranog ovlaštenja. U skladu s člankom 27. stavkom 2. prvim podstavkom, ako je Komisija utvrdila takve razrede, europska tijela za normizaciju upotrebljavaju te razrede u usklađenim normama.
            
            
               U skladu s definicijom iz članka 2. stavka 7. Uredbe (EU) br. 305/2011, „razred” znači raspon razina svojstava građevnog proizvoda, razgraničen minimalnom i maksimalnom vrijednošću. Stoga se razredima iz Uredbe (EU) br. 305/2011 uvijek izražava određeni raspon utvrđenih svojstava proizvoda.
            
            
               Nadalje, u Uredbi (EU) br. 305/2011 različite se vrste razreda ne razlikuju ovisno o njihovu podrijetlu, dok su se u Direktivi Vijeća 89/106/EEZ prema tome razlikovale. Razredi svojstava koje Komisija utvrđuje i takvi razredi koje utvrđuju europska tijela za normizaciju stoga se priznaju i poštuju na isti način. 
            
            
               Nadalje, cijelu bi klasifikaciju svojstava trebalo definirati kao otvorenu, uključujući sve moguće razine svojstava u odnosu na dane bitne značajke za proizvode obuhvaćene predmetnom normom. Inače bi se istovremeno uspostavila i granična vrijednost za takva svojstva.
            
            
               Europsku normu za proizvod EN 15101-1 o na mjestu oblikovanim toplinsko-izolacijskim proizvodima od celuloznog punila (LFCI) Europski odbor za normizaciju (CEN) donio je u rujnu 2013. Ona sadržava klasifikacije za svojstva proizvoda koji su njome obuhvaćeni, ponajprije u odnosu na dvije ključne značajke, slijeganje za vodoravne primjene, potkrovlja i etaže, za koje je uvedeno sedam razreda svojstava, kao i kratkoročnu apsorpciju vode, za koju su uvedena dva razreda svojstava.
            
            
               Prva od tih klasifikacija koja se odnosi na horizontalno slijeganje razlikuje se od one prethodno uvedene u usklađenoj normi za proizvod EN 14064-1 koja obuhvaća određene proizvode za toplinsku izolaciju od mineralne vune. U skladu s dostupnim informacijama ti postojeći razredi nisu dovoljni za postojeće proizvode jer upotreba celuloze kao osnovnog materijala obično uzrokuje veće horizontalno slijeganje. Iz tog razloga te radi širenja klasifikacije na cjelokupni tipični raspon svojstava u odnosu na tu bitnu značajku, ona je povećana kako bi obuhvatila i gornje razine svojstava dodavanjem četiriju razreda već spomenutoj prethodno upotrebljavanoj klasifikaciji. To je slično praksi koja se trenutačno primjenjuje u određenim državama članicama.
            
            
               Druga klasifikacija koja se odnosi na kratkoročnu apsorpciju vode povezana je s okolnostima uobičajene namjeravane upotrebe za proizvode za toplinsku izolaciju na bazi celuloze. Za njih se ne očekuje da će se upotrebljavati na mjestima podložnima prodiranju vode. Međutim, kako bi se izbjegla uspostava skrivene granične vrijednosti za to svojstvo, klasifikacija treba ostati otvorena. To se treba ostvariti dodavanjem jednoga gornjeg razreda klasifikaciji sadržanoj u normi EN 15101-1 kako ju je donio CEN u rujnu 2013. Za predmetne proizvode smatralo se da je tu klasifikaciju potrebno prilagoditi kako bi se osiguralo da klasifikacija predviđena za njihova svojstva u odnosu na kratkoročnu apsorpciju vode obuhvaća sve razine svojstava za te proizvode. Trenutačno se u CEN-u razvija takva nova verzija EN 15101-1.
            
            
               Budući da bi u skladu s primjenom Uredbe (EU) br. 305/2011 za uvođenje takvih novih klasifikacija u usklađenu normu od strane samih europskih tijela za normizaciju bilo potrebno izdavanje novog revidiranog ovlaštenja, a to se nije dogodilo, smatralo se prikladnijim nastaviti s ovim nacrtom Delegirane uredbe.
            
            
               Nije se smatralo primjerenim uključiti druge klasifikacije svojstava iz norme EN 15101-1 u područje primjene nacrta Uredbe jer se na temelju Uredbe (EU) br. 305/2011 te klasifikacije sadržane u usklađenim normama, na koje se upućuje u okviru Direktive 89/106/EEZ u Službenom listu Europske unije, trebaju smatrati primjenjivima u skladu s Uredbom (EU) br. 305/2011 bez potrebe za daljnjim djelovanjima.
            
            
               2.SAVJETOVANJA PRIJE DONOŠENJA AKTA
            
            
               O nacrtu Uredbe raspravljalo se na sastanku Savjetodavne skupine za građevinarstvo 14. lipnja 2016. te je dostavljen stručnjacima na pisano savjetovanje između 31. svibnja i 28. lipnja 2016. Prije tih koraka sve države članice imale su mogućnost imenovati stručnjake koji će u njima sudjelovati. Osim s tim stručnjacima, savjetovanje je provedeno i s drugim vanjskim dionicima. Dokumenti o kojima se raspravljalo na sastanku Savjetodavne skupine i koji su relevantni za pisano savjetovanje istodobno su proslijeđeni Europskom parlamentu i Vijeću, kako je predviđeno Zajedničkim dogovorom o delegiranim aktima. Očitovanja iznesena tijekom tih faza uzeta su u obzir pri izradi konačnog nacrta ovog akta za savjetovanje među službama.
            
            
               3.PRAVNI ELEMENTI DELEGIRANOG AKTA
            
            
               U skladu s člankom 27. Uredbe (EU) br. 305/2011 mogu se odrediti razredi svojstava u odnosu na bitne značajke građevnih proizvoda. U skladu s člankom 27. stavkom 1. i člankom 60. točkom (f) to se može učiniti delegiranim aktima Komisije. U skladu s člankom 27. stavkom 2. prvim podstavkom, ako je Komisija utvrdila takve razrede, europska tijela za normizaciju upotrebljavaju te razrede u usklađenim normama.
            
            
               U skladu s člankom 2. stavkom 7. Uredbe (EU) br. 305/2011, „razred” znači raspon razina svojstava građevnog proizvoda, razgraničen minimalnom i maksimalnom vrijednošću. U Uredbi (EU) br. 305/2011 ne razlikuju se različite vrste razreda. Razredi svojstava koje Komisija utvrđuje i takvi razredi koje utvrđuju europska tijela za normizaciju stoga se priznaju i poštuju na isti način.
            
            
               Budući da bi u skladu s primjenom Uredbe (EU) br. 305/2011 za uvođenje novih klasifikacija svojstava u usklađene norme od strane samih europskih tijela za normizaciju bilo potrebno izdavanje novih revidiranih ovlaštenja, a to se nije dogodilo, smatralo se prikladnijim nastaviti s ovim nacrtom Delegirane uredbe.
            
            
               Stoga bi trebalo donijeti nacrt Uredbe kako bi se utvrdili novi razredi svojstava za na mjestu oblikovane toplinsko-izolacijske proizvode od celuloznog punila (LFCI) iz europske norme EN 15101-1.
            
            
               Nacrt Uredbe u skladu je s načelom proporcionalnosti. To rezultira ublažavanjem određenih poteškoća uzrokovanih učinkom Uredbe (EU) br. 305/2011 na utvrđivanje klasifikacijskih sustava za svojstva građevnih proizvoda te se stoga može ocijeniti da koristi cijelom europskom građevinskom sektoru.
            
         
         
            
               DELEGIRANA UREDBA KOMISIJE (EU) …/...
            
            
               оd 24.2.2017.
            
            
               o klasifikaciji svojstava horizontalnog slijeganja i kratkoročne apsorpcije vode za na mjestu oblikovane toplinsko-izolacijske proizvode od celuloznog punila (LFCI) iz norme EN 15101-1 na temelju Uredbe (EU) br. 305/2011 Europskog parlamenta i Vijeća
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ
                  2
               , a posebno njezin članak 27. stavak 1.,
            
            
               budući da:
            
            
               (1)
                     Ako Komisija nije utvrdila razrede svojstava u odnosu na bitne značajke građevnih proizvoda, u skladu s člankom 27. stavkom 2. Uredbe (EU) br. 305/2011 mogu ih utvrditi europska tijela za normizaciju, ali samo na temelju revidiranog ovlaštenja.
            
            
               (2)
                     Europska norma za proizvod EN 15101-1 o na mjestu oblikovanim toplinsko-izolacijskim proizvodima od celuloznog punila (LFCI) sadržava klasifikacije svojstava koje se odnose na dvije njezine ključne značajke, slijeganje za vodoravne primjene, potkrovlja i etaže, kao i kratkoročnu apsorpciju vode. Te klasifikacije predstavljaju korak naprijed u jačanju unutarnjeg tržišta za predmetne proizvode.
            
            
               (3)
                     Za te nove klasifikacije nije izdano revidirano ovlaštenje.
            
            
               (4)
                     Stoga bi trebalo utvrditi novi klasifikacijski sustav koji treba upotrebljavati za proizvode obuhvaćene normom EN 15101-1,
            
            
               DONIJELA JE OVU UREDBU:
            
            
               Članak 1.
            
            
               Svojstva na mjestu oblikovanih toplinsko-izolacijskih proizvoda od celuloznog punila (LFCI) u odnosu na njihove bitne značajke slijeganja za vodoravne primjene, potkrovlja i etaže, kao i kratkoročne apsorpcije vode, razvrstavaju se u skladu s klasifikacijskim sustavima utvrđenima u Prilogu.
            
            
               Članak 2.
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 24.2.2017.
            
            
               
                     Za Komisiju
               
            
         
         
            
               
                     Predsjednik
                     Jean-Claude JUNCKER
               
            
         
         
            
                  
                     (1)
                  SL L 88, 4.4.2011., str. 5.
               
               
                  
                     (2)
                  SL L 88, 4.4.2011., str. 5.
               
            
      
    ---documentbreak--- 
      
         
         
            
               PRILOG
            
            
               Tablica 1.: Razredi slijeganja za vodoravne primjene, potkrovlja i etaže
            
            
                     
                        Razred 
                     
                  
                  
                     
                  
               
                     
                        SH 0 
                     
                  
                  
                     
                        Bez mjerljivog slijeganja (≤ 1 %) 
                     
                  
               
                     
                        SH 5 
                     
                  
                  
                     
                        ≤ 5 % 
                     
                  
               
                     
                        SH 10 
                     
                  
                  
                     
                        ≤ 10 % 
                     
                  
               
                     
                        SH 15 
                     
                  
                  
                     
                        ≤ 15 % 
                     
                  
               
                     
                        SH 20 
                     
                  
                  
                     
                        ≤ 20 % 
                     
                  
               
                     
                        SH 25 
                     
                  
                  
                     
                        ≤ 25 % 
                     
                  
               
                     
                        SH 30 
                     
                  
                  
                     
                        > 25 % 
                     
                  
               
            
               Tablica 2.: Razredi kratkoročne apsorpcije vode
            
            
                     
                        Razred 
                     
                  
                  
                     
                  
               
                     
                        WS 1 
                     
                  
                  
                     
                        ≤ 1,0 kg/m2 
                     
                  
               
                     
                        WS 2 
                     
                  
                  
                     
                        ≤ 2,0 kg/m2
                     
                  
               
                     
                        WS 3
                     
                  
                  
                     
                        > 2,0 kg/m2